परमेश्वरको वचनमा येशूको मृत्यु कहिले भयो भनेर तोकेरै बताइएको छ तर उहाँको जन्म कहिले भयो भन्नेबारे थोरै मात्र बताइएको पाउँछौं। यसले हामीलाई राजा सुलेमानको यो कुरा सम्झाउँछ: “असल नाउँको बासना अति सुगन्धित अत्तरको भन्दा मीठो हुन्छ, औ मृत्युको दिन, जन्मेको दिनभन्दा उत्तम हो।” (उपदेशक ७:१) त्यसकारण बाइबलले येशूको सेवाको काम र मृत्युबारे धेरै कुरा बताउनु तर उहाँ जन्मेको समयबारे थोरै मात्र जानकारी दिएकोमा अचम्म मान्नुपर्दैन।
